Бриуссель имҩаҧысуа НАТО асаммит аҿы Қырҭтәыла азҵаара иалацәажәоит, — ари атәы иануп Алианс адокумент аҿы.
Лымкаала, Қырҭтәылеи Украинеи рызҵаарақәа алагалоуп асаммит аусхәаҧштә ахәбатәи ахәҭаҷ ашҟа, уи ахьӡуп «Support rules-based international order», уи НАТО апринципқәа ирықәшаҳаҭу адгылаҩцәа рҟны аизыҟазаашьақәа рырҭбаара иазкуп.
«Жәларбжьаратәи аиҿкаара ахьчара ҳаналацәажәо, Урыстәылеи Китаии алианс апринципқәа ирықәшаҳаҭым. Дара абри аиҿкаара иаҿагылоит. Уи адгыларатә тәылақәа ршәарҭадареи рдемократиатә ҧсҭазаашьеи иаҧырхагоуп. Евроатлантикатә регион аҿы ақәҿиарақәа раиуреи ашәарҭадара аиқәыршәареи азыҳәан, НАТО, абри арегион аҿы иаҳа иактиву ароль нагӡароуп. Апрограмма НАТО 2030 аҳәаақәа ирҭагӡаны, алианс алахәылацәа аӡбара рыдыркылоит адгылаҩцәа рҟны аизыҟазаашьақәа рырҭбразы», — иануп адокумент аҿы.